Period: Old Babylonian
Genre: Literary
Transliteration:
<SURFACE>
{m}arad₂-ŋu₁₀-ra u₃-na-a-dug₄
...lugal-zu na-ab-be₂-a
lu₂ in-ši-gi₄-in-na-zu lu₂ šul-a-zu in-nu-u₃
šu-zu-ta-am₃ a₂ aŋ₂-ŋa₂ šu la-ba-ra-ab-teŋ₃-ŋe₂₆-e la-ba-ra-ab-bal
a-na-aš-am₃ niŋ₂ a-na an-ga-am₃ bi₂-in-ak-a-ni ur₅ i₃-me-a nu-e-zu
ŋe₂₆-e niŋ₂ ŋe₂₆-e-gin₇-nam ma-da gen₆-ne₂-de₃
uŋ₃ si sa₂-sa₂-e-de₃ gu₃ teš₂-a sig₁₀-ge₅-de₃ suhuš ma-da ge-en-gen₆-ne₂-de₃
iri{ki} ma-da ud teŋ₃-ŋe₂₆-de₃-en-na-zu umuš-bi zu-zu-a
lu₂ gal-gal-be₂-ne inim-bi zu-a
za-pa-aŋ₂-ŋu₁₀ kur-kur-ra he₂-ri kur-kur he₂-eb-si kur-kur-ra he₂-en-dul
a₂ kalag-ga a₂ nam-ur-saŋ-ŋa₂-ŋu₁₀ kur-kur-ra he₂-en-šub-šub
u₁₈-lu-ŋu₁₀ kalam-ma he₂-eb-dul he₂-en-ri
<unk> <unk> edin-na lib₄-lib₄ a-šag₄-ga u₂-gu de₂-ni-ib
en-na a-pi-il-la-ša gal-zu unken-na-ŋu₁₀ sa₂ an-ne-en
igi-zu e₃-ni-ib igi-zu he₂-en-ši-kur₉ he₂-en-ši <unk>
a₂-še₃ mu-e-da-a-aŋ₂
a-na-aš-am₃ ŋa₂-a-gin₇-nam nu-un-ak
tukum-bi gal-zu unken-na-ŋu₁₀ ŋa₂-a-gin₇-nam nu-ub-gur₄-re
{ŋiš}gu-za barag {tug₂}šutur-e ri-a nu-ub-tuš
{ŋiš}ŋiri₃-gub kug-sig₁₇-ka ŋiri₃-ni nu-ub-ŋar
ensi₂ nam-ensi₂-ta
lu₂-ŋarza₂ ŋarza₂-ta nam-ŋarza₂-ta lu₂-ŋarza₂-ta
ni₂-te-ni₂-te-a li-bi₂-in-ŋar u₃ nu-ub-ta-gub-bu
lu₂ nu-un-gaz igi nu-un-hul
lu₂ igi bar-ra-ka-ni lu₂-al li-bi₂-dirig
a-na-gin₇-nam ma-da ib₂-gen₆-ne₂
tukum-bi ki um-mu-e-a-aŋ₂
šag₄-zu šag₄ zu₂ keše₂ ba-ra-na-ŋa₂-ŋa₂
i₃-gur₄-re-en aga-us₂-zu nu-e-zu aga-us₂ saŋ us₂-ni i₃-zu
nam-lu₂-u₁₈-lu-bi u₃ nam-ur-saŋ-ni igi-zu bi₂-in-zu nam-lu₂-u₁₈-lu-ni nam-ur-saŋ-ŋa₂-ŋu₁₀
tukum-bi ama-a-tud-ŋu₁₀ za-e-me-en me-en-ze₂-en
igi <unk> na-zu-ne-ne im-sar-ra gu₃ he₂-em-ta-de₂-de₂-e
gu₃ teš₂-a sig₁₀-ge₅ <unk> en-ze₂-en
suhuš ma-da gen₆-ne₂-eb-ze₂-en
a-ma-ru-kam

Cuneiform:
<SURFACE>
𒁹𒀵𒈬𒊏𒅇𒈾𒀀𒅗
...𒈗𒍪𒈾𒀊𒁉𒀀
𒇽𒅔𒅆𒄄𒅔𒈾𒍪𒇽𒂄𒀀𒍪𒅔𒉡𒅇
𒋗𒍪𒋫𒀀𒀭𒀉𒉘𒂷𒋗𒆷𒁀𒊏𒀊𒋼𒂷𒂊𒆷𒁀𒊏𒀊𒁄
𒀀𒈾𒀸𒀀𒀭𒃻𒀀𒈾𒀭𒂵𒀀𒀭𒉈𒅔𒀝𒀀𒉌𒄯𒉌𒈨𒀀𒉡𒂊𒍪
𒂷𒂊𒃻𒂷𒂊𒁶𒉆𒈠𒁕𒄀𒉌𒉈
𒌧𒋛𒁲𒁲𒂊𒉈𒅗𒌨𒀀𒋧𒆠𒉈𒁼𒈠𒁕𒄀𒂗𒄀𒉌𒉈
𒌷𒆠𒈠𒁕𒌓𒋼𒂷𒉈𒂗𒈾𒍪𒌆𒁉𒍪𒍪𒀀
𒇽𒃲𒃲𒁉𒉈𒅗𒁉𒍪𒀀
𒍝𒉺𒉘𒈬𒆳𒆳𒊏𒃶𒊑𒆳𒆳𒃶𒅁𒋛𒆳𒆳𒊏𒃶𒂗𒌋𒌆
𒀉𒆗𒂵𒀉𒉆𒌨𒊕𒂷𒈬𒆳𒆳𒊏𒃶𒂗𒊒𒊒
𒍇𒇻𒈬𒌧𒈠𒃶𒅁𒌋𒌆𒃶𒂗𒊑
<unk><unk>𒂔𒈾𒅆𒅆𒀀𒊮𒂵𒌑𒄖𒌤𒉌𒅁
𒂗𒈾𒀀𒉿𒅋𒆷𒊭𒃲𒍪𒌺𒈾𒈬𒁲𒀭𒉈𒂗
𒅆𒍪𒌓𒁺𒉌𒅁𒅆𒍪𒃶𒂗𒅆𒆭𒃶𒂗𒅆<unk>
𒀉𒂠𒈬𒂊𒁕𒀀𒉘
𒀀𒈾𒀸𒀀𒀭𒂷𒀀𒁶𒉆𒉡𒌧𒀝
𒋗𒃻𒌉𒇲𒁉𒃲𒍪𒌺𒈾𒈬𒂷𒀀𒁶𒉆𒉡𒌒𒆸𒊑
𒄑𒄖𒍝𒁈𒌆𒈤𒂊𒊑𒀀𒉡𒌒𒆪
𒄑𒄊𒁺𒆬𒄀𒅗𒄊𒉌𒉡𒌒𒃻
𒉺𒋼𒋛𒉆𒉺𒋼𒋛𒋫
𒇽𒉺𒈗𒉺𒈗𒋫𒉆𒉺𒈗𒋫𒇽𒉺𒈗𒋫
𒉎𒋼𒉎𒋼𒀀𒇷𒉈𒅔𒃻𒅇𒉡𒌒𒋫𒁺𒁍
𒇽𒉡𒌧𒄤𒅆𒉡𒌧𒅆𒌨
𒇽𒅆𒁇𒊏𒅗𒉌𒇽𒀠𒇷𒉈𒋛𒀀
𒀀𒈾𒁶𒉆𒈠𒁕𒌈𒄀𒉌
𒋗𒃻𒌉𒇲𒁉𒆠𒌝𒈬𒂊𒀀𒉘
𒊮𒍪𒊮𒅗𒆟𒁀𒊏𒈾𒂷𒂷
𒉌𒆸𒊑𒂗𒂇𒍑𒍪𒉡𒂊𒍪𒂇𒍑𒊕𒍑𒉌𒉌𒍪
𒉆𒇽𒍇𒇻𒁉𒅇𒉆𒌨𒊕𒉌𒅆𒍪𒉈𒅔𒍪𒉆𒇽𒍇𒇻𒉌𒉆𒌨𒊕𒂷𒈬
𒋗𒃻𒌉𒇲𒁉𒂼𒀀𒌅𒈬𒍝𒂊𒈨𒂗𒈨𒂗𒍢𒂗
𒅆<unk>𒈾𒍪𒉈𒉈𒅎𒊬𒊏𒅗𒃶𒅎𒋫𒌤𒌤𒂊
𒅗𒌨𒀀𒋧𒆠<unk>𒂗𒍢𒂗
𒁼𒈠𒁕𒄀𒉌𒅁𒍢𒂗
𒀀𒈠𒊒𒄰